CELEX: 62020CN0454
Language: sl
Date: 2020-09-23 00:00:00
Title: Zadeva C-454/20: Predlog za sprejetje predhodne odločbe, ki ga je vložilo Rayonen sad Lukovit (Bolgarija) 23. septembra 2020 — kazenski postopek zoper AZ

14.12.2020   
            
            
               SL
            
            
               Uradni list Evropske unije
            
            
               C 433/25
            
         
      Predlog za sprejetje predhodne odločbe, ki ga je vložilo Rayonen sad Lukovit (Bolgarija) 23. septembra 2020 — kazenski postopek zoper AZ
      (Zadeva C-454/20)
      (2020/C 433/32)
      Jezik postopka: bolgarščina
      
         Predložitveno sodišče
      
      Rayonen sad Lukovit
      
         Stranka v postopku v glavni stvari
      
      AZ
      
         Cuestiones prejudiciales
      
      
                  1.
               
               
                  Ali načelo zakonitosti v zvezi s kaznivimi dejanji in kaznimi nasprotuje nacionalni ureditvi, ki za isto ravnanje, in sicer vožnjo nepravilno registriranega motornega vozila, hkrati določa upravno in kazensko odgovornost, ne da bi bila podana merila, ki omogočajo objektivno določitev družbene nevarnosti?
               
            
                  2.
               
               
                  Če bi Sodišče na prvo vprašanje odgovorilo nikalno: Kakšna pooblastila ima nacionalno sodišče, da bi zagotovilo učinkovito uporabo pravnih načel Evropske unije?
               
            
                  3.
               
               
                  Ali procesnopravna možnost sodišča, da osebo, obtoženo kaznivega dejanja, oprosti, če ji naloži upravno sankcijo, pomeni zadostno jamstvo pred samovoljno uporabo zakona?
               
            
                  4.
               
               
                  Ali je naložitev kazni zapora do največ enega leta za kaznivo dejanje vožnje nepravilno registriranega motornega vozila sorazmerna v smislu člena 49(3) Listine Evropske unije o temeljnih pravicah?